OSNOVNA ŠKOLA IVANA MAŽURANIĆA

V I N K O V C I

S. S. Kranjčevića 2

**Zapisnik sa 5. sjednice Učiteljskog vijeća**

**održane 15. ožujka 2017. u 17. 30 sati**

Dnevni red:

1. Verifikacija Zapisnika s prošle sjednice Učiteljskog vijeća
2. Imenovanje Izbornog povjerenstva
3. Predlaganje kandidata iz reda učitelja i stručnih suradnika za članove Školskog odbora
4. Izbor dva člana Školskog odbora
5. Imenovanje dva člana Školskog odbora iz reda učitelja i stručnih suradnika
6. Upoznavanje s Protokolom o postupanju škole u kriznim situacijama koji je dio Kućnog reda škole
7. Rezultati natjecanja učenika naše škole u ovoj školskoj godini
8. Izvješće sa sjednice Razrednog vijeća 8. c razreda
9. Različito

Na početku je 5. sjednice Učiteljskog vijeća ravnateljica pozdravila sve nazočne te navela opravdano odsutne učiteljice – Ljerku Veselčić i Ivanu Šego.

**Ad 1.)** Jednoglasno je verificiran Zapisnik s prošle sjednice Učiteljskog vijeća.

**Ad 2.)** Ravnateljica je prisutnim članovima iznijela protokol izbora te istaknula kako je potrebno izabrati predsjednika izbornog povjerenstva te dva člana. Učiteljsko je vijeće predložilo sljedeće članove: **Josipa Curić –** predsjednicapovjerenstva

**Mirela Klarić –** član (zapisničar)

**Željka Cajner –** član

**Ad 3.)** Učiteljsko je vijeće predlagalo kandidate iz reda učitelja i stručnih suradnika za članove Školskog odbora, a predloženi su sljedeći učitelji:

**Vesna Grgurić**

**Jadranka Matjaš**

**Mirna Katičić**

**Ankica Saračević**

Predsjednica izbornog povjerenstva Josipa Curić, utvrdila je prihvaćenu kandidaturu nabrojanih učiteljica. Nakon završetka kandidiranja, a temeljem potpisa kandidata, izborno povjerenstvosastavilo je izbornu listu abecednim redom te izradilo glasačke listiće. Broj glasačkih listića jednak je broju potpisanih (nazočnih) članova Učiteljskog vijeća, ukupno 31 glasački listić.

**Ad 4.)** Izbor dva člana Školskog odbora proveden je u tajnosti. Svaki se glasač prije preuzimanja glasačkog lista potpisao, dobio glasački listić te tajno glasovao.

**Ad 5.)** Izborno je povjerenstvo uvidom u listu prisutnih članova Učiteljskog vijeća prebrojalo birače, ukupan broj birača (glasačkih listića je 31), koliko ih je i pristupilo glasovanju. Članovi Učiteljskog vijeća nisu imali primjedbu niti prigovore na protokol i tajnost glasovanja.

Učiteljsko je vijeće, dakle, donijelo odluku o imenovanju dva člana Školskog odbora iz reda učitelja i stručnih suradnika, a to su učiteljice **Jadranka Matjaš** te **Vesna Grgurić.**

**Ad 6.)** Ravnateljica je članove Učiteljskog vijeća upoznala s Protokolom o postupanju škole u kriznim situacijama koji je dio Kućnog reda škole. Protokol je poslan na uvid svim članovima Učiteljskog vijeća, a dodatno je pojašnjen i sam proces postupanja u slučaju krizne situacije. Nužno je ispuniti evidencije – obrasce koji će se nalaziti u zbornici. Potrebno je i obaviti razgovor s počiniteljem te obrazac potpisati. Svi su učitelji pozvani pridržavati se Protokola. Primjedbi na Protokol nema te se upućuje na Školski odbor.

**Ad 7.)** Prije iščitavanja ostvarenih rezultata s provedenih natjecanja, ravnateljica je izrazila zadovoljstvo ostvarenim zavidnim rezultatima te zahvalu svim učiteljima na sudjelovanju. Uslijedilo je čitanje rezultata koji su u prilogu.

**Ad 8.)** Sjednica RV-a 8. c razreda održana je 8. ožujka 2017. te su stručni suradnici pedagoginja i psiholog škole izvijestili ravnateljicu i članove Učiteljskog vijeća.

**Ad 9.)** Učiteljskom su vijeću pročitane dvije zamolbe roditelja za oslobođenjem pohađanja nastave TZK-a do kraja školske godine.

Ravnateljica je spomenula i sudjelovanje naših učenika na Pčelarskim danima te dala osnovne informacije o organizaciji nastave prvog projektnog dana. Razredna nastava odvijat će se u jednoj smjeni, predmetna poslijepodne 12. 30 – 17. 30 sati.

Na kraju je sjednice učiteljica Mirela Klarić ukratko predstavila protokol projektnog programa te program dobrodošlice, projektni tim pozvala na suradnju pri organizaciji, a sve učitelje na sudjelovanje.

Zapisničar:

Helena Vranješević Miličević